Държавен вестник, бр. 48, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  48
Член 27
Железопътната гранична обработка се из­
вършва от железопътния персонал на държа­
вите на договарящите страни в съответствие 
с разпоредбите на международни спогодби и 
конвенции, по които договарящите страни са 
страни. 
Член 28
1. В случай, че по време на преминаване 
през железопътния граничен преход в общата 
гранична гара и/или в граничните гари на 
пътник се нанесе телесна повреда или смърт, 
съответно се унищожи или увреди предмет, 
който той пренася, в резултат на железопътно 
събитие, произшествие или пожар, отговор­
ността спрямо лицето с право на обезщетение 
се поема от железопътното предприятие, пре­
доставило превозната дейност, в съответствие 
с международните договори, по които двете 
договарящи страни са страни.
2. В случаите, когато в резултат на желе­
зопътно събитие, произшествие или пожар се 
нарани или убие трето лице, което не е пътник 
или служител от железопътния персонал, съот­
ветно се унищожи или повреди какъвто и да е 
предмет, който не попада под разпоредбите на 
превозните договори, за установяване на отго­
ворностите се прилагат разпоредбите на ал. 1.
3. Когато вследствие на дадено произшествие, 
настъпило по време на преминаване през гра­
ничния железопътен преход, в общата гранична 
гара или в граничните гари или във връзка 
със служебно придвижване настъпи злополука 
с телесна повреда или смърт на служител от 
железопътните предприятия, инфраструктурните 
управители или на компетентните органи на 
съседната държава, съответно се унищожи или 
повреди предмет, пренасян от служителите, или 
техен ръчен багаж, отговорността спрямо ли­
цето, имащо право на обезщетение, се урежда 
съгласно разпоредбите на ал. 1 от този член.
4. По отношение на отговорността, произ­
тичаща от превозните договори, вследствие на 
загуби или увреждане на превозните средства, 
на части от тях, на товарните приспособления, 
договарящите страни прилагат разпоредбите на 
международните спогодби и конвенции, по които 
и двете договарящи страни, инфраструктурни 
управители и/или железопътни предприятия 
са страни.
5. Разследването и установяването на причи­
ните за железопътните събития, произшествия 
и пожари, за които носи отговорност инфра­
структурният управител и/или железопътните 
предприятия от съседните страни, се извършват 
от представители на инфраструктурния упра­
вител и/или железопътните предприятия на 
държавите на договарящите страни съгласно 
националното законодателството в сила на 
територията на държавата на договарящата 
страна, на чиято територия е настъпило.
6. При разрешаване на случаи, когато 
инфраструктурният управител или едно от 
железопътните предприятия предяви претен­
ции за щети към инфраструктурния управител 
или едно от железопътните предприятия от 
съседната държава, се прилагат разпоредбите 
на международните спогодби и конвенции, по 
които страни са договарящите страни.
Член 29
Заплащането и разчитането за извършени 
транспортни услуги, наеми и разходи в желе­
зопътния граничен преход, съответно за веро­
ятни нанесени щети, се извършват на базата 
на двустранно споразумение за разплащане 
между инфраструктурните управители и/или 
железопътни предприятия.
Член 30
1. За прилагане на тази спогодба и за осъ­
ществяване на дейностите за постигане на тази 
цел договарящите страни създават българо-
румънска Смесена комисия за трансграничен 
железопътен превоз (наричана по-нататък Сме­
сена комисия), в която участват представители 
на отговорните и на компетентните органи на 
двете договарящи страни и представители на 
железопътните предприятия и инфраструктур­
ните управители, опериращи в железопътния 
граничен преход.
2. Смесената комисия приема правила за 
работа и определя своите задачи в срок до 3 
месеца от влизане в сила на тази спогодба.
3. Смесената комисия провежда своите 
заседания на принципа на разбирателство 
между отговорните органи при необходимост, 
но най-малко веднъж в годината, съответно 
на територията на Република България и на 
територията на Румъния.
4. Дейността на Смесената комисия се из­
вършва в съответствие с дневния ред, определен 
от отговорните органи и одобрен в началото 
на всяко заседание. 
Член 31
1. Договарящите страни могат да допълват 
и изменят тази спогодба.
2. Всички изменения на тази спогодба вли­
зат в сила съгласно процедурата по чл. 33 от 
тази спогодба.
Член 32
1. Спорове, възникнали при тълкуването или 
прилагането на тази спогодба, се разрешават 
от договарящите страни в рамките на Смесе­
ната комисия чрез преговори и в случай на 
неуспех – по дипломатически път. 
2. Прилагането на тази спогодба може вре­
менно да бъде спряно от някоя от договарящите 
страни, напълно или частично, за изпълнение 
на задълженията по международни споразуме­
ния и други международни задължения, както 
и за осигуряване на обществения ред, общест­
вената сигурност или здравето на обществото.